
S'aporten noves dades corològiques per a la flora de Menorca. Es donen a conèixer dos 
nous tàxons per a la flora de les Balears: Fumaria sepium Boiss. & Reut. in Boiss i 
Medicago rugosa Desr. Altres tretze són novetat per a la flora de Menorca: Agrostemma 
githago L., Anagallis foemina Mill., Cichorium endivia L., Camelina microcarpa Andrz. 
ex DC., Centaurea cyanus L., Descurainia sophia (L.) Webb ex Prantl, Desmazeria rigi- 
da subsp. hemipoa (Delile ex Spreng.) Kerguélen, Fumaria gaillardotii Boiss., Muscari 
neglectum Guss. ex Ten. subsp. neglectum, Narcissus tazetta subsp. italicus (Ker- 
Gawler) Baker, Scolymus grandiflorus Desf., Torilis arvensis subsp. purpurea (Ten.) 
Hayek var. purpurea, Torilis webbii Jury, Vicia ervilia (L.) Willd. i Vicia monantha 
subsp. calcarata (Desf.) Romero Zarco. Les cites de la resta de tàxons suposen amplia- 
ció de l'àrea de distribució fins ara coneguda o confirmació de la presència a l'illa si 
aquesta era dubtosa o es desconeixien localitats concretes. 

NOTES AND CONTRIBUTIONS TO THE KNOWLEDGE OF THE FLORA OF 
MENORCA (III). Going on with the works on the chorology of Minorca's flora and a 
checklist, are presented in this paper some new chorological data. From the records pre- 
sented here, two taxa are new to the flora of the Balearic Islands: Fumaria sepium Boiss. 
& Reut. in Boiss and Medicago rugosa Desr., and other thirteen are new for the flora of 
Minorca: Agrostemma githago L., Anagallis foemina Mill., Cichorium endivia L., 
Camelina microcarpa Andrz. ex DC., Centaurea cyanus L., Descurainia sophia (L.) 
Webb ex Prantl, Desmazeria rigida subsp. hemipoa (Delile ex Spreng.) Kerguélen, 
Fumaria gaillardotii Boiss., Muscari neglectum Guss. ex Ten. subsp. neglectum, 
Narcissus tazetta subsp. italicus (Ker-Gawler) Baker, Scolymus grandiflorus Desf., 
Torilis arvensis subsp. purpurea (Ten.) Hayek var. purpurea, Torilis webbii Jury, Vicia 
ervilia (L.) Willd. and Vicia monantha subsp. calcarata (Desf.) Romero Zarco. The other 
records are from taxa with a narrow distribution range known up today or mean the con- 
firmation of their presence, which was doubtful by a lack of records or inadequate data. 
Keywords: chorology, flowering plants, Menorca. 

Introducció 


En relació amb el procés d'elaboració del 
catàleg de la flora de Menorca, es presenten una 
serie de novetats florístiques per a l'illa. 
Aquestes inclouen des de tàxons que són novetat 
per a la flora de les Balears 1i de Menorca, fins a 
ampliacions d'àrees de distribució fins ara cone- 
gudes. Com en altres contribucions, també són 
objecte d'aquest treball els tàxons de presencia 
dubtosa a l'illa o que tot i haver estat citats es 
desconeixien localitats concretes. 

Dels 33 tàxons que formen el catàleg flo- 
rístic d'aquest article 19 són d'ambients arven- 
ses. Aquest fet no és nou, en contribucions ante- 
riors (Fraga et al., 2000; 2001) la proporció d'ar- 
venses era igualment elevada. Aquestes plantes 
dels camps cultivats, tot 1 no haver estat citades 
fins ara, és possible que hi siguin des de fa temps 
a Menorca. El fet que apareguin en llocs que 
mantenen el sistema de cultiu tradicional recolza 
aquesta suposició. La falta de citacions anteriors 
pot tenir causes diverses: el carácter marginal 
que moltes vegades s'ha donat a la flora arvense, 
la dificultat d'observació dins espais amb una 
elevada cobertura vegetal o, senzillament, la sana 
gelosia amb que el pages guarda aquests sem- 
brats. 

Els noms dels autors s'han abreviat seguint 
el criteri de Brummit et al. (1992). Els tàxons 
estan ordenats alfabèticament. Per a cada tàxon a 
continuació del nom 1 autor hi ha en primer lloc 
les dades de la cita: localitat, quadrícula UTM, 
altitud, hàbitat, data, recol-lectors 1 l'herbari on 
resta dipositat el material, a continuació es posen 
els comentaris sobre la seva corologia, hàbitat, 
ecologia, problemàtica nomenclatural o taxonò- 
mica, etc. Les plantes que són novetat per a la 
flora de les Balears van precedides de dos aste- 
riscos (**) 1 les que ho són per a la flora de 
Menorca per un asterisc (*). 


Cataleg florístic 
* Agrostemma githago L. 


Camps de Talis, Es Migjorn Gran, 
3] SEE896185, 10 m, tanques en guaret i tanques 





Fig. 1. Agrostemma githago L. 


sembrades de cereals, 31-V-2002, P. Fraga (P. 
Fraga herb. pers.). 

Tot i que no s'havia citat mai de Menorca, 
en aquesta localitat no és del tot rara, va aparel- 
xent aquí 1 allá per dins les tanques ja estiguin 
sembrades o en guaret, però és sensiblement més 
abundant a les sembrades. 

Fins ara a les Balears només era coneguda 
de Mallorca (Sales 1 Paiva, 1990; Pla et al., 1992) 
1 d' Eivissa (Bolos, 1998) 


Allium antoni-bolosii subsp. antoni-bolosii P. 
Palau 

Puig de s'Ermita, Sa Roca, Es Mercadal. 
3] SEE966265, 230 m, escletxes de penyal calca- 
ri, orientat al nord, 28-VIII-2000, M. Pons (M. 
Pons, herb. pers.). 

Cinquena localitat menorquina per aquest 
endemisme gimnèsic. Les localitats d'on era 
conegut anteriorment són: Al Toro (Llorens, 

1979), Cala Morell (Mus, 1993), Roca de Sa Sal 
1 S'Olla (Fraga, 1996). L'hàbitat és el mateix que 
a les anteriors localitats, i com en aquelles, la 
població és reduida en extensió 1 compta amb 
pocs individus. 


*“Anagallis foemina Mill. 

Garroverar de Salairó, Es Mercadal, 
31TEE887321, 60 m, tanques pasturades, sòl 
silici, 5-V-2002, P. Fraga 1 M. Pons (P. Fraga, 
herb. pers.); Es Molinet, Es Mercadal, 
31SFE076282, 60 m, tanques sembrades, sòl cal- 
cari, 20- V-2002, P. Fraga (P. Fraga, herb. pers.), 
Camps de Talis, Es  Migjorn Gran, 
31SEE902182, 10 m, tanques cultivades, sòl cal- 
cari, 1-VI-2002, P. Fraga (P. Fraga, herb. pers.). 

Tot i que encara no s'havia citat mai de 
Menorca, no sembla ser molt rara, com ja diu 
Pujadas (1997) aquesta falta de cites ha de ser per 
confusió amb A. arvensis L. A Balears es conei- 
xia la seva preséncia a Eivissa (Pujadas, 1997). 
És de destacar que a les tres localitats la planta 
creix dins els sembrats, fora d'ells no apareix. 


Asperula arvensis L. 

Camps de Talis, Es Migjorn Gran, 
31SEE896185, 10 m, tanques sembrades, sól cal- 
cari, 31-V-2002, P. Fraga (P. Fraga, herb. pers.). 

Alguns autors (Bolós 1 Vigo, 1996) la con- 
sideren poc rara a Menorca, peró fins ara només 
es coneixia la localitat donada per Rodríguez 
(1904). 


Bromus lanceolatus Roth 

Son Rotger, Alaior, 315EE977156, 60 m, 
voreres de tanques cultivades en sól calcari, 25- 
IV-2002, P. Fraga (P. Fraga, herb. pers.). 

Rodríguez (1904) cita aquesta espécie de 
tres localitats de la part central del migjorn 
menorquí, però autors posteriors (Bolòs i Vigo, 
2001) no la indiquen de Menorca. Aquesta loca- 
litat que donam a conèixer, prop de la zona indi- 
cada per Rodríguez, confirma la seva existència a 
Pilla. 


Bromus pseudothominii P. Sm. 
Camí de Binixems, Alaior, 31SFE012239, 
80 m, tanques sembrades, terres calcáries, 22-IV- 


2000, P. Fraga (P. Fraga, herb. pers.); Sa Boval 
Vella, Maó, 31SFE055234, 2 m, tanques pastura- 
des, 13-V-2001, C. Mascaró (C. Mascaró, herb. 
pers.); Son Mestres de Baix, Barranc d' Algendar, 
Ciutadella, 315EE822224, 2 m, tanques de dins 
el barranc, terres argiloses humides, 19-IV-2002, 
P. Fraga (P. Fraga, herb. pers.); Estáncia des 
Banyuls, Maó, 31SFE041232, 10 m, tanques 
sembrades, terres argiloses silícies, 24-IV-2002, 
P. Fraga (P. Fraga, herb. pers.); Illa d'en Colom, 
Maó, 31SFE094241, 30 m, pradells d'anuals i 
comunitats d'/soetes, terres silícies, 1-V-2002, P. 
Fraga, C. Mascaró, O. García, M. Pons, M. 
Seoane, G. Mascaró (P. Fraga, herb. pers.); 
Estància de Montpalau, Es Mercadal, 
31TEE918301, 30 m, voreres de tanques sembra- 
des, terres silícies, 12-V-2002, P. Fraga (P. Fraga, 
herb. pers.). 

Tot i que aquest tàxon no apareix a la 
majoria de catàlegs i listats que recullen les 
plantes de Menorca, no és cap novetat per a la 
flora d'aquesta illa. Rodríguez (1904) cita dues 
localitats de Bromus mollis var. leiostachys 
Hartm. (com a Serrafalcus mollis var. leiostachys 
Kuhn) que ell caracteritza per les espiguetes gla- 
bres. Posteriorment les formes glabres de B. hor- 
deaceaeus L. (B. mollis L.) van ser considerades 
un híbrid entre B. mollis 1 B. lepidus Holmb. 
(Smith, 1968), peró estudis més recents (Acedo i 
Llamas, 1996) han descartat el seu origen híbrid. 
Aquest pas de forma (B leiostachys) o varietat a 
espécie ben caracteritzada pot ser la raó per la 
manca de cites. Acedo i Llamas (1999) ja esmen- 
ten que és un tàxon de distribució encara mal 
coneguda. A Menorca no és pot considerar una 
espécie rara. Sol acompanyar al més comú B. 
hordeaceaeus, del que, com ja hem dit, es dife- 
rencia per les seves espiguetes glabres 1 també 
per la inflorescencia més pobra. Peró entre els 
dos tàxons també hi ha diferéncies pel que fa a 
l'hàbitat qué ocupen. Mentre que B. hordeacea- 
eus es fa arreu, B. pseudothominii té una clara 
preferéncia per les terres més humides. Així a 
Menorca, aquesta espécie, a tramuntana on les 
terres són de tendéncia més humida es fa arreu, 
en canvi a migjorn, de terres més seques, es con- 
centra dins els barrancs 1 canalons. 

Capparis spinosa subsp. spinosa var. canescens 
Coss. 

Pont d'en Gil, Torre del Ram, Ciutadella de 
Menorca, 31TEE680296, 20 m, roquissars marí- 
tims, 20-VII-2002, P. Fraga (P. Fraga, herb. pers.). 

Marcos 1 Paiva (1993) indiquen la preséncia 
a Menorca de C. spinosa subsp. spinosa peró sense 
arribar a especificar la varietat. Altres autors (Pla et 
al., 1992) la indiquen com a dubtosament cultiva- 
da. Fins ara totes les plantes que s'havien vist 
corresponien de manera inequívoca a la subsp. 
rupestris. A Torre del Ram, cap a Bajolí, entre les 
moltes plantes de la subsp. rupestris n'hi ha unes 
poques que pels seus caràcters (estípules espino- 
ses, fulles amb mucró espinós, tiges joves piloses) 
entren dins la subsp. spinosa, 1 dins aquesta 
subespécie, pels seus pecíols solcats, correspon- 
drien a la varietat canescens. 


Carduus pycnocephalus L. 

Sa Marjal Vella, Ciutadella, 
315EE771212, 1 m, tanques cultivades darrere el 
prat de Bellavista, 16-IV-2000, P. Fraga (P. 
Fraga, herb. pers.). 

Considerat com a present a Menorca per 
diferents autors (Duvigneaud, 1979; Pla et al., 
1992; Bolòs i Vigo, 1996), fins i tot Bolòs (1998) 
indica set localitats a l'illa, però fins ara tot el que 
havíem identificat era clarament C. tenuiflorus. 


Carrichtera annua (L.) DC. 

Son Domingo, Ciutadella de Menorca, 
31SEE734245, 20 m, al peu de parets de tanques 
a la banda de migjorn, 6-III-2002, P. Fraga (P. 
Fraga, herb. pers.). 

Citada anteriorment de la carretera de Sant 
Lluís a Alcalfar on la trobà Font i Quer (1919), 
posteriorment Montserrat (1953) confirmà l'e- 
xisténcia d'aquella població. Actualment no 
l'hem poguda retrobar en aquella localitat. 
Segurament els canvis que ha sofert aquella via 
són la causa de la seva desaparició. D'altra 
banda, Bolòs (1998) indica una localitat situada, 
com aquesta que donam a conèixer, al ponent de 
l'illa de la que desconeixem les dades concretes. 


Caucalis platycarpos L. 
Camps de Talis, Es Migjorn Gran, 
315EE895186, 10 m, tanques cultivades, sòl cal- 


cari, 1-VI-2002, P. Fraga (P. Fraga, herb. pers.). 

Segona localitat per aquesta umbel-lífera 
pròpia dels camps cultivats, la primera es troba a 
Torre Petxina Vella (Fraga et al., 2000). 


*Cichorium endivia L. subsp. pumilum (Jacq.) 
Cout. 

Estància Magister, Es Mercadal, 
31TEE918323, 8 m, tanques sembrades, 16-VI- 
2002, P. Fraga (P. Fraga, herb. pers.); Barranc de 
Sa Vall, Es Migjorn Gran, 315EE901198, 5 m, 
tanques sembrades, terres calcàries, 20-VI-2002, 
P. Fraga (P. Fraga, herb. pers.); Trencada de Son 
Rubí, Torrent de Salairó, Es Mercadal, 
31TEE879317, 40 m, tanques sembrades, terres 
silícies, 16-V1-2002, P. Fraga (P. Fraga, herb. 
pers.); Camps de Talis, Es Migjorn Gran, 
31SEE898186, 10 m, tanques sembrades, terres 
calcàries, 1-VI-2002, P. Fraga (P. Fraga, herb. 
pers.); Sant Felip, Ciutadella de Menorca, 
31TEE822321, tanques sembrades, terres silí- 
cies, 26- V-2002, P. Fraga (P. Fraga, herb. pers.). 

Rodríguez (1904) ja indica la possible 
preséncia a Menorca de Cichorium endivia 
subsp. pumilum (Jacq.) Cout. Els testimonis que 
aquí aportam ho confirmen. À més d'aquestes 
localitats, amb testimoni d'herbari, ha estat 
observada a altres bandes: Torre Petxina, Es 
Plans d'Alaior, Barranc des Rellotge, Son 
Marcer de Baix, Barranc de Son Fideu, etc. 

Les plantes de Menorca presenten els 
papus de l'aqueni relativament curt 1 són varia- 
bles pel que fa a l'alçada, l'indument i la forma 
de les fulles. Algunes plantes amb les fulles de 
marge poc dentat 1 inflorescéncies altes fan pen- 
sar en la subsp. endivia, d'origen cultivat, peró 
altres caràcters com les fulles piloses i dentades i 
el seu caràcter plenament espontani ens fan incli- 
nar cap a la subsp. pumilum. De totes maneres, 
seria convenient comprovar fins a quin punt les 
plantes cultivades (subsp. endivia) conserven els 
carácters distintius (fulles senceres o diverses 
vegades pinnatipartides 1 crespes, 1 glabrescents) 
a Pestat natural o bé passen gradualment cap a la 
subsp. pumilum, aquest fet podria explicar la 
raresa de la subsp. endivia com naturalitzada que 
indiquen la majoria d'autors (Pignatti, 1982; 
Bolòs i Vigo, 1996), així com la variabilitat 
observada en les plantes de Menorca. 

A la majoria de localitats conviu amb C. 
intybus aquest fet podria explicar la falta de cita- 
cions d'aquest tàxon. A banda dels caràcters 
morfológics, els dos tàxons també mostren 
diferències en l'hàbitat que ocupen. Així com C. 
intybus no és tant exigent, C. endivia subsp. 
pumilum mostra una clara preferencia per les 
terres cultivades 1 fèrtils. 


*Camelina microcarpa Andrz. ex DC. 

Tirant Vell, Es Mercadal, 31TEE939327, 4 
m, tanques de conreu en sòl arenós, 5-V-2002, 
M. Pons i P. Fraga (P. Fraga, herb. pers.). 

Unes poques plantes escampades per dins 
les tanques pasturades que es troben just darrera 
l'arenal de Tirant. 


*Centaurea cyanus L. 

Camps de Talis, Es Migjorn Gran, 
3ISEE895 186, 10 m, tanques sembrades de cere- 
als, 1-VI-2002, P. Fraga (P. Fraga herb. pers.). 

Unes poques plantes per dins els sembrats. 
Aquesta planta ja havia estat observada anterior- 
ment per un dels autors (P. Fraga) a la zona de 
S'Albaida, però no se'n conserva cap testimoni. 
A les Balears ja era coneguda de Mallorca 
(Bolòs, 1998). 


Centaurea melitensis L. 

S'Albaida, Alaior, 31SEE979252, 90 m, 
voreres de tanques cultivades, sòl calcari, 7-V- 
2000, P. Fraga (P. Fraga, herb. pers.), Illa d'en 
Colom, Maó, 31SFE090242, 15 m, clarianes 1 
roquissars dins la marina de brucs, sòl silici, 1-V- 
2002, P. Fraga, C. Mascaró, M. Pons, R. Cots 1 
M. Truyol (P. Fraga, herb. pers.). 

D'aquesta planta, fins ara, només se'n 
coneixien dues localitats: Binidalí (Rodríguez, 
1904) i Binifabini (Pau, 1914). De les dues noves 
localitats que es donen a conèixer destaca l'Illa 
d'en Colom on la planta és relativament abun- 
dant. 


*Descurainia sophia (L.) Webb ex Prantl 

Tirant Vell, Es Mercadal, 31 TEE940325, 
10 m, tanques de conreu en sòl arenós, 28-III- 
2002, M. Pons, D. Carreras 1 S. Pons (M. Pons, 
herb. pers.). 


A la mateixa localitat que altres plantes 
comentades en aquest article (Camelina micro- 
carpa Andrz. ex DC. 1 Vicia monantha subsp. 
calcarata (Desf.) Romero Zarco), peró ocupant 
llocs amb elevada humitat edàfica. De Balears 
només era coneguda, amb poca certesa, de 
Mallorca (Pujadas, 1993). 


*Desmazeria rigida subsp. hemipoa (Delile ex 
Spreng.) Kerguélen 

Arenal de Tirant, Es Mercadal, 
3I TEE942326, 0 m, a la part més interior de l’a- 
renal, damunt les dunes fixades, 15-VI-2002, P. 
Fraga (P. Fraga, herb. pers.). 

Fins ara a Balears només era coneguda de 
Formentera (Duvigneaud, 1979; Pla et al., 1992; 
Bolòs i Vigo, 2001). Les diferències amb la 
subsp. rigida són evidents en les plantes ben 
desenvolupades: plantes altes generalment de 
més de 20 cm d'alçada, inflorescències ramifica- 
des amb les branques llargues i nues en el terç 





-— 


Fig. 2. Descurainia sophia (L.) Webb ex Prantl. 

inferior, pedicels de les espiguetes curts de 0,5-1 
mm 1 gruixuts, etc. 


Dorycnium pentaphyllum subsp. gracile (Jord.) 
Rouy. 

Arenal de Tirant, Es Mercadal, 
3I TEE942326, O m, depressions humides dins l’a- 
renal, 15-VI-2002. P. Fraga (P. Fraga, herb. pers.). 

Citat anteriorment de  Binifabini i 
Mercadal per Pau (1914), la segona d'aquestes 
localitats és poc precisa 1 podria correspondre a 
aquesta que nosaltres donam a conèixer. 

Per les branques herbàcies fins prop d'en 
terra, les inflorescències amb un elevat nombre 
de flors (15-22) i l'estendard més petit, no hi ha 
cap dubte que correspon a la subsp. gracile. 
Durant el procés d'identificació les plantes de 
Tirant s'han comparat amb les d'altres localitats 
menorquines, açò ha permès comprovar que exis- 
teix una certa relació entre longitud del pedicel 
floral i grau de lignificació de les ramificacions. 
A les terres silícies de tramuntana són freqüents 
les plantes baixes, de forma regular, densament 
ramificades i amb les branques lignificades fins 
la part més alta. En aquestes plantes el pedicel 
floral és molt curt, a vegades, les flors són pràc- 
ticament subsèssils. A migjorn i a algunes zones 
de sòl calcari de tramuntana dominen plantes 
més altes de ramificació més laxa i irregular, i 
amb les branques més herbàcies. En aquestes 
plantes els pedicels florals són més llargs, quasi 
com els de la subsp. gracile. Segons el criteri 
d'alguns autors (Bolòs 1 Vigo, 1984; Díaz, 2000) 
les plantes de tramuntana serien la var. pentaphy- 
llum i les de migjorn la var. candicans (Costa) O. 
Bolos & Vigo, totes dues dins la subsp. pen- 
taphyllum. 


Fumaria barnolae Sennen & Pau subsp. barno- 
lae 

Tirant Vell, Es Mercadal, 31 TEE941322, 6 
m, tanques de conreu en sòl arenós, 5-V-2002, 
M. Pons 1 P. Fraga (P. Fraga, herb. pers.). 

Tercera localitat per aquesta Fumaria que 
suposa una ampliació de l'àrea de distribució cap 
al centre de l'illa. Les altres dues se situaven a 
ponent, al terme de Ciutadella (Fraga et al., 
2000). 





*Fumaria gaillardotii Boiss. 

La Mola de Maó, Maó, 3ISFE124149, 40 
m, comunitats herbàcies en sòl calcari, 17-IV- 
2002, P. Fraga (P. Fraga, herb. pers.). 

A Balears fins ara era coneguda d'Eivissa 
(Bolòs 1 Vigo, 1984; Lidén, 1986; Pla et al., 
1992. Bolòs, 1998a). 

Davant les dubtes aparegudes en la seva 
identificació, tant d'aquesta espècie com de les 
dues que segueixen, s'han enviat exemplars per a 
una determinació més acurada a l'especialista en 
el gènere el Dr. Magnus Lidén. Segons aquest 
autor les plantes de Menorca d'aquesta espècie 
tenen el fruit excepcionalment petit, però tots els 
altres caràcters coincideixen amb els de l'espècie 
(in litt.). 


Fumaria muralis Sond. ex Roch 

La Mola de Maó, Maó, 3ISFEI28147, 35 
m, al peu dels penyals 1 faldes de penyes calca- 
ries a la banda de migjorn de la Mola de Maó, 
19-IV-2002, P. Fraga (P. Fraga, herb. pers.). 





Fig. 3. Fumaria muralis Sond. ex Koch. 

A la mateixa localitat que l'espècie 
següent, però més abundant 1 ocupant ambients 
més secs. La distribució d'aquesta espècie a les 
Balears no és clara, com ja han apuntat alguns 
autors (Bolòs i Vigo, 1984), podria haver estat 
confosa amb F. bastardii Boreau amb la que pre- 
senta nombroses semblances. Rodríguez (1904) 1 
Pau (1914) ja la citen de Menorca, però autors 
posteriors la consideren dubtosa per a Menorca 
(Duvigneaud, 1979) o no la consideren present a 
cap de les Balears (Bolòs 1 Vigo, 1984; Lidén, 
1986; Bolòs 1998a). Altres autors la citen sense 
especificar l'illa (Sell, 1993), i d'altres indiquen 
la seva presencia a Eivissa 1 la consideren dubto- 
sa per a Cabrera (Pla et al., 1992). 


**Fumaria sepium Boiss. & Reut. in Boiss. 

La Mola de Maó, Maó, 3ISFE128147, 35 
m, enfilada per dins les formacions arbustives de 
Ephedra fragilis Dest. que es formen als peus 


dels penyals calcaris de la banda de migjorn de la 
Mola de Maó, 19-IV-2002, P. Fraga (P. Fraga, 
herb. pers. ). 





Fig. 4. Fumaria sepium Boiss. & Reut. in Boiss. 


Fins ara aquesta espécie només es coneixia 
del sud-oest de la Península Ibérica 1 el Nord 
d'Africa (Lidén, 1986; Sell, 1993), per tant, la 
població de Menorca queda fora de l'àrea de dis- 
tribució fins ara coneguda 1 suposa una ampliació 
d'aquesta cap a l'est. 

Aparentment la població de Menorca seria 
bastant reduida, pero les particularitats de l'hàbi- 
tat on viu fan dificultosa la seva observació. De 
fet, aquesta formació, tan particular, d'E. fragilis 
arborescents, per ara només la coneixem en 
aquest indret. Per altra banda el fet que es faci en 
substrat calcari també és rellevant. Segons Lidén 
(1986) aquesta espècie a les altres localitats 
generalment creix damunt substrat silici, pero el 
mateix autor parla d'un ecotip diferent, al que de 
vegades se li ha donat un reconeixement taxono- 
mic: var. gaditana sensu Pugsley, que es fa als 
penyals calcaris de certs indrets dins l'àrea de 
distribució fins ara coneguda. De totes maneres, 
també s'ha de dir que tota la plataforma de la 
Mola de Maó, tot 1 ser calcària, està asseguda 
damunt una base silícia que aflora a la part més 
baixa dels penyals, a pocs metres per damunt del 
nivell del mar. Així, a la mateixa zona on creix E 
sepium, el substrat silici (falses pissarres) aflora 


just a la línia de la costa a pocs metres d'on es 


troben les plantes. 


*Gypsophila pilosa Huds. 

Talis, Es Migjorn Gran, 315EE896185, 10 
m, voreres del camí de terra que va de les de plat- 
ges de Sant Tomàs a les de Talis, sòl calcari, 31- 
V-2002, P. Fraga (P. Fraga, herb. pers.). 

Primera cita d'aquesta especie al-lòctona a 
Menorca. A Balears ja era coneguda de Mallorca 
(Bolos 1 Vigo, 1990). 


Lepidium sativum L. 

Torrent de l Arpa. Es Mercadal, 
3ISEE935284, 50 m, vorera de torrent, 14-VIII- 
2000, M. Pons (M. Pons, herb. pers.). 

Rodríguez (1904) recull aquesta planta en 
la Flòrula com a rarament cultivada, sense 
incloure-la en el catàleg de la flora de Menorca. 
Aquesta localitat que donam a conèixer podria 
ser un intent de naturalització. 

Medicago lupulina L. 

Es Molinet, Es Mercadal, 31S8FE076282, 
60 m, talussos humits i voreres de tanques, sol 
calcari, 20-V-2002, P. Fraga (P. Fraga, herb. 
pers.). 

Segona localitat per aquesta espécie a 
Menorca. Anteriorment va ser citat de Cala 
Blanca (Cardona 1 Rita, 1982). Les plantes d'a- 
questa nova localitat són clarament perennes amb 
una soca llenyosa 1 gruixuda. 


**Medicago rugosa Desr. 

Milà Nou, Maó, 31SFE072210, 15 m, tan- 
ques cultivades, sól silici humit, 19-V-2002, P. 
Fraga, C. Mascaró, R. Cots 1 M. Seoane (P. 
Fraga, herb. pers.). 

Sales 1 Hedge (2000) la consideren com a 
espécie naturalitzada en tot el territori ibéric per 
la particular ubicació de les poblacions fins ara 
conegudes (prop de jardins botànics). En canvi, 
la població de Menorca per la seva situació 1 
habitat podria tenir un status diferent, més enca- 
ra quan la planta és present a altres regions amb 
una forta relació florística amb Menorca com 
Corsega 1 Sardenya. 


*Muscari neglectum Guss. ex Ten subsp. 
neglectum 

Rafalet, Sant Lluís, 7-IV-1958, Álvaro 
Cardona (Á. Cardona, herb. pers.) 

En una primera revisió de l'herbari parti- 
cular d'Álvaro Cardona, hem pogut identificar 
un plec d'aquest tàxon fins ara no citat de 
Menorca. El material disponible i el seu bon estat 
de conservació no ofereixen cap dubte de la iden- 
titat de la planta. En una primera exploració a la 
zona no ens ha estat possible retrobar-la. 


*Narcissus tazetía subsp. italicus (Ker-Gawler) 
Baker 

Son Telm, Barranc de  Trebalüger, 
Ferreries, 31S8EE865256, 100 m, escletxes de 
penyes calcàries orientades al nord, 17-1-1997, P. 
Fraga ( P. Fraga, herb. pers.). 

A Menorca es poden diferenciar clarament 
dues formes de N. tazetta, que difereixen tant en 
la seva morfologia com en la seva ecologia. Una 
d'elles es fa sempre als prats 1 zones humides, és 


una planta robusta amb les fulles dretes 1 amples, 
les flors tenen el periant blanc pur 1 la corona 
groc taronja (flors amb colors contrastats). 
L'altra forma es fa a llocs més secs: vessants de 
barranc, penyals, roquissars marítims, etc. En 
aquests ambients es troben unes plantes més sen- 
zilles amb les fulles més tombades 1 estretes, les 
flors tenen el periant d'un blanc crema i la coro- 
na d'un groc més fluix que la subespécie anterior 
(les flors no tenen uns colors tan contrastats). 
Aquestes diferéncies es corresponen amb el que 
alguns autors (Webb, 1980; Pignatti, 1982) con- 
sideren respectivament com a subsp. tazetta i 
subsp. italicus. 


*Scolymus grandiflorus Desf. 

Rafal Vell, Maó, 31SFE068190, 50 m, tan- 
ques en guaret i voreres de camí, 19-V1-2002, O. 
García (O. García, herb. pers.). 

Segona localitat a Balears per aquesta 
espècie, que va ser citada per primera vegada per 
Gil et al. (1999). La població de Menorca la for- 
men uns 20 individus, entre ells, molts de joves. 
Tenim referéncies que ens indiquen que hi podria 
haver més poblacions per aquella zona. 


Torilis arvensis subsp. neglecta (Schult.) Thell. 
Cala en Porter, Alaior, 315EE967144, 0 m, 
voreres del torrent a l'arribada a la platja, 28-VI- 
2002, P. Fraga (P. Fraga, herb. pers.). 
Tot i que Pla et al. (1992) indiquen aquest 
taxon a Menorca, fins ara no en coneixíem cap 
localitat concreta. 


*Torilis arvensis subsp. purpurea (Ten.) Hayek 
var. purpurea 

Binigurdó, Es Mercadal, 31TEE950289, 
110 m, penyes calcàries ombrívoles dins la mari- 
na de brucs, 21-V-2000, P. Fraga (P. Fraga, herb. 
pers.). 

T. arvensis subsp. purpurea no és rar a 
Menorca peró fins ara només coneixíem la forma 
amb les fulles superiors diferents a les inferiors, 
aquestes darreres són 2-3-pinnatisectes, mentre 
que les superiors són senceres o dividides en tres 
segments linears de marge dentat. Aquests caràc- 
ters corresponen a la var. heterophylla (Guss.) 
Burnat. A Binigurdó a més d'aquesta forma 

n'hem trobada una de diferent amb les fulles 
superiors iguals a les inferiors peró de mida més 
reduida que és correspondria amb el que alguns 
autors (Jury, 1988; Gamisans i Jeanmonod, 
1993) reconeixen com a var. purpurea. A més 
dels caràcters morfológics, prou diferenciadors, a 
Binigurdó també es veuen diferencies pel que fa 
a hábitat. La var. heterophylla creix en terra a 
llocs ombrívols i frescos dins el bosc com ho fa a 
altres bandes, en canvi la var. purpurea, també 
creix en llocs ombrívols, peró damunt penyes 
calcàries amb poca terra. 


*Torilis webbii Jury 

Son Foc, Ciutadella de X Menorca, 
31SEE763250, 40 m, tanques cultivades, sól cal- 
cari, 30-111-2000, P. Fraga (P. Fraga, herb. pers.): 
Torralbet, Ciutadella de Menorca, 
3] SEE795243, 70 m, tanques cultivades, sól cal- 
cari, 9-IV-2000, P. Fraga (P. Fraga, herb. pers.); 
Sa Marjal Vella, Ciutadella de Menorca, 
31 SEE774214, 20 m, tanques cultivades, sòl cal- 
cari, 16-IV-2000, P. Fraga (P. Fraga, herb. pers.); 
Sa Boval Vella, Maó, 31SFE056231, 6 m, tan- 


ques pasturades, sòl silici, 14-IV-2001, C. 
Mascaró (C. Mascaró, herb. pers.). 

Com ja han dit alguns autors (Sáez 1 Fraga, 
1999) la falta de cites es deu a la confusió amb 7. 
nodosa (L.) Gaertn., que també és present a 
Menorca. 


Vaccaria hispanica (Mill.) Rauschert 

Sant Domingo, Ciutadella, 3ISEE 734245, 
20 m, tanques cultivades, sòl calcari, 5-V-1999, 
P. Fraga (P. Fraga, herb. pers.); Camps de Talis, 
Es Migjorn Gran, 31SEE896185, 10 m, tanques 
cultivades, sol calcari, 31-V-2002, P. Fraga (P. 
Fraga, herb. pers.). 

L'abundància que indiquen Bolos 1 Vigo 
(1990) per aquesta especie a Menorca no coinci- 
deix amb les dades que tenim nosaltres. Com a 
cita anterior a les localitats que donam a conèixer 
només ens consta la de Rodríguez (1904). 


Valantia hispida L. 

Rafalet Nou, Sant Lluís, 31SFE109112, 20 
m, roquissars dins alzinar i voreres de camí, sòl cal- 
cari, 25-IV-2002, P. Fraga (P. Fraga, herb. pers.). 





Fig. 5. Vaccaria hispanica (Mill.) Rauschert. 

Aquesta planta apareix com a present a 
Menorca en diferents catàlegs, flores 1 treballs de 
corologia (Pla et al., 1992; Bolòs i Vigo, 1996; 
Bolós, 1998), peró en cap d'ells es dóna una 
localitat concreta, 1 tampoc ens ha estat possible 
trobar-ne cap referència. És per açò que hem cre- 
gut convenient deixar constància d'aquesta loca- 
litat trobada darrerament. 

A la zona de Rafalet Nou, V. hispida con- 
viu amb V. muralis. Les dues creixen en els llocs 
de terra més prima on l'alzinar és més clar 
(roquissars, voreres de camins, etc.). 


Vicia cordata Hoppe 

La Marcona, Ferreries, 31SEE862279, 200 
m, tanques pasturades en terreny silici, 7-VI- 
2002, P. Fraga (P. Fraga, herb. pers.). 

Tot i que Romero Zarco (1999) no la con- 
sidera present a Menorca ni a cap de les altres 
illes, ja havia estat citada per Rodríguez (1904). 
Creiem que no és un tàxon molt rar a la tramun- 
tana menorquina, peró la diversitat 1i abundància 
dels membres del grup de V. sativa L. a Menorca 
fa que sigui necessari comprovar-ho. 


*Vicia ervilia (L.) Willd 

Camps de Talis, Es Migjorn Gran, 
3] SEE896185, 10 m, tanques sembrades de cere- 
als, 31- V-2002, P. Fraga (P. Fraga herb. pers.). 

Van apareixent individus aillats aquí 1 allà 
per dins les tanques sembrades. Segons diferents 
autors (Bolós i Vigo, 1984; Romero Zarco, 1999) 
és una espécie naturalitzada originària del sud- 
oest d'Àsia. 


*Vicia monantha subsp. calcarata (Desf.) 
Romero Zarco 

Tirant Vell, Es Mercadal, 31TEE940324, 5 
m, tanques de conreu en sól arenós, 5-V-2002, 
M. Pons 1 P. Fraga (P. Fraga, herb. pers.). 

A Balears era coneguda de Mallorca, 
d'Eivissa 1 de Cabrera (Pla et al., 1992; Romero 
Zarco, 1999). 

